32005R1966
L 316/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1966/2005 НА КОМИСИЯТА
от 1 декември 2005 година
за изменение на Регламент (ЕИО) № 2061/89 относно класирането на определени стоки в Комбинираната номенклатура
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2658/87 на Съвета от 23 юли 1987 г. за тарифната и статистическата номенклатура, както и за Общата митническа тарифа (1), и по-специално член 9 от него,
като има предвид, че:
(1)
За да се гарантира еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
(2)
Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също и за всяка друга номенклатура, която се основава изцяло или частично на нея или която добавя някакво допълнително подразделение в нея и се установява с конкретни разпоредби на Общността, с оглед прилагането на тарифни и други мерки, засягащи търговията със стоки.
(3)
Регламент (ЕИО) № 2061/89 на Комисията от 7 юли 1989 г. относно класирането на някои стоки в Комбинираната номенклатура (2) класира продукт № 5 в приложението като хранителна добавка, без да отчита специфичните му терапевтични и профилактични свойства при лечението на недостиг на витамин С. Необходимо е следователно да се измени класификацията на този продукт, който следва да се разглежда като медикамент.
(4)
Мерките, предвидени в настоящия регламент, са в съгласие със становището на Комитета по митническия кодекс,
ПРИЕ НАСТОЯЩИЯ РЕГЛАМЕНТ:
Член 1
Класирането на продукт № 5 в приложението към Регламент (ЕИО) № 2061/89 се заменя с класирането в приложението към настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 1 декември 2005 година.